Բանֆ, Ալբերտա

Բանֆ (), քաղաք Կանադայի Ալբերտա նահանգի Բանֆ ազգային պարկում։ Գտնվում է Ալբերտայի ժայռոտ լեռների շրջանում՝ ձգվելով Անդրկանադյան մայրուղով, Կալգարիի արևմուտքից մոտ 126 կմ (78 մղոն) և Լուիզ լճից արևելք 58 կմ (36 մղոն) հեռավորության վրա։ Քաղաքը գտնվում է ծովի մակարդակից 1400-ից մինչև 1630 մետր բարձրության վրա։ Այն Ալբերտայի երկրորդ ամենաբարձր համայնքն է ՝ Լուիզ լիճ բնակավայրից հետո։

Բանֆն առաջին ինքնավար քաղաքն է, որը ներառվել էր Կանադայի ազգային պարկում։ Այն Կալգարի տարածաշրջանային ընկերության անդամ քաղաք է։

Բանֆն առողջարանային քաղաք է և Կանադայի զբոսաշրջության ամենահայտնի վայրերից մեկը։ Այն հայտնի է իր լեռնային միջավայրով և տաք աղբյուրներով։ Քաղաքը հանդիսանում է բացօդյա սպորտի վայր և հարմար է արշավների, լեռնային հեծանվավազքի, լեռնագնացության և դահուկային սպորտաձևերի համար։

Սանշայն Վիլիջը (Sunshine Village), Սքի Նորքվեյը (Ski Norquay) և Լեյք Լուիզ Սքի Ռեզորթը (Lake Louise Ski Resort) հանդիսանում են ազգային պարկի տարածքում գտնվող լեռնադահուկային հանգստավայրերը։

Պատմություն 

Բանֆն առաջին անգամ բնակեցվել է 1880-ական թվականներին՝ միջմայրցամաքային երկաթուղու կառուցումից հետո, որն անցնում էր Բաու հովտի (Bow Valley) միջով։ 1885 թվականին Կանադան հիմնեց մի դաշնային Հիդրոթերմալ հանքավայր արգելոց՝ 26 կմ² տարածքով, քարանձավային և ավազանի աղբյուրների շուրջ և սկսեց նպաստել այդ տարածքի զարգացմանը՝ որպես միջազգային առողջարանային և սպա կենտրոն, նաև որպես նոր երկաթուղու ճանապարհ։

1887 թվականին արգելոցի տարածքն աճեց մինչև 673 կմ²-ի և կոչվեց «Ռոքի Մաունթին Փարք» (Rocky Mountain Park)։ Սա Կանադայի ազգային պարկի համակարգի սկիզբը դարձավ։

Տարածքը կոչվեց Բանֆ 1884 թվականին, Ջորջ Ստեֆանի կողմից, ով Կանադական խաղաղօվկիանոսյան երկաթուղու նախագահն էր, որն էլ անվանեց ի պատիվ իր Շոտլանդիայի ծննդավայր Բանֆի։ Նա կառուցեց մի շարք մեծ հյուրանոցներ երկաթուղային գծի երկայնքով և գովազդեց Բանֆ Սփրինգ հյուրանոցը՝ որպես միջազգային տուրիստական հանգստավայր։

Բանֆը, գտնվելով երկաթուղային կայարանի հարևանությամբ, զարգացել է որպես զբոսաշրջիկների սպասարկման կենտրոն։ Մինչև 1990 թվականը քաղաքը կառավարվել է Կանադայի ազգային պարկի համակարգի կառավարության կողմից, երբ այն դեռ հանդիսանում էր միակ ինքնավար քաղաքը Կանադական ազգային պարկում։

1915 թվականի հուլիսից մինչև 1917 թվականի հուլիսը Բանֆում մի համակենտրոնացման ճամբար ստեղծվեց, որտեղ բանտարկյալներին որպես անվճար աշխատուժ էին օգտագործում ազգային պարկի շինարարական աշխատանքներ կատարելու համար։

1985 թվականին Միավորված ազգերի կազմակերպությունը Բանֆ ազգային պարկը, որը հանդիսանում է Կանադական ժայռոտ լեռներից մեկը, հայտարարեց Համաշխարհային ժառանգության օբյեկտ։

Բանֆը շարունակում է մնալ Կանադայում ամենահայտնի զբոսաշրջային վայրերից մեկը։

Բանֆի ամենահայտնի գործիչներից մեկը Նորման Լաքսթոնն էր, որը հայտնի էր որպես «Պարոն Բանֆ»։ Նա հրապարակել է «Ժայռ և կիրճ» (Crag and Canyon newspaper) թերթը, կառուցել է «Քինգ Էդվարդ» (King Edward Hotel) հյուրանոցը և «Լաքս» թատրոնը։ Նա հիմնադրեց հազվագյուտ, անտիկվարային իրերի խանութ, որը հետագայում դարձավ  տափաստանային հնդիկների Լաքսթոնի թանգարան, ներկայիս Բանֆի ազգային թանգարան։

Բանֆն ու իր ընտանիքը օգնել են կազմակերպել Բանֆում հնդկական օրերը և Բանֆի ձմեռային կառնավալը։

1976 թվականին Միջազգային աստղագիտական միության աշխատանքային խումբը մոլորակների համակարգերի (IAU/WGPSN) ամվանացանկի համար Մարսի վրա խառնարաններից մեկը պաշտոնապես անվանեց Բանֆ, Ալբերտա քաղաքի անվամբ։

Խառնարանը գտնվում է 17.7 ° լայնությամբ, հյուսիսում և  30.8 ° երկայնությամբ, արևելքում։ Դրա տրամագիծը 5 կմ է։

Աշխարհագրություն 
Բանֆ քաղաքը շրջապատված է Ռանդլ (Mount Rundle), Նորքվեյ (Mount Norquay) և Քասքեյդ լեռներով (Cascade Mountain)։ Այն գտնվում է Բաու ջրվեժից վեր, Բաու և Սփրեյ գետերի հանդիպման վայրում, որոնք այդտեղ խառնվում են։ Հողը կրային է։

Կլիմա

Տեսարժան վայրեր

Ծանոթագրություններ

Արտաքին հղումներ 

Կանադայի բնակավայրեր
1885 թվականին հիմնադրված բնակավայրեր